EkBass/fiwiki-20250220-pages-articles huggingface dataset:
Torpedovene S3

Torpedovene S3 oli Suomen merivoimien torpedovene vuosina 1918-1920. Vene oli alun perin Venäjän keisarikunnan laivaston miinanraivaaja. == Valmistus == Venäjän keisarikunnan laivasto tilasi Sokol-luokan torpedovene Poslusnyj'n W:m Crichton & C:o Ohtan telakalta Pietarista, missä köli laskettiin 1896. Alus laskettiin vesille 1898 ja valmistui 1898.Gardiner, Robert 1860-1905 s. 206Tuomi-Nikula, Jorma s. 40-41 == Palvelus == Alus liitettiin Venäjän Itämeren laivastoon. Alus muutettiin ensimmäisen maailmansodan alkaessa nopeaksi miinanraivaajaksi, jonka jälkeen se liitettiin Helsinkiin sijoitettuun 2. miinanraivaajalaivueeseen. Alus oli nimetty uudelleen Korshuniksi . Venäläisten joukkojen poistuessa 1918 Suomesta jäi heiltä Helsingin satamaan runsaasti torpedoveneitä, joista Suomen laivastolle kunnostettiin kuusi parhaassa kunnossa ollutta. Alus osallistui koulutusaluksena Suomen merivoimien toimintaan. Tarton rauhansopimuksen 1920 mukaan Suomi joutui palauttamaan kolme S-venettä Venäjälle. S3 oli yksi palautettavista veneistä. Venäjällä aluksesta tehtiin todennäköisesti proomu ja romutettiin 1925. S3:n sisaralukset Suomen merivoimissa olivat torpedoveneet S1, S2, S4, S5 ja S6. ==Lähteet== * * * * * === Viitteet === S3
Torpedovene S4

Torpedovene S4 oli Suomen merivoimien torpedovene vuosina 1918-1920. Se oli alun perin Venäjän keisarikunnan laivaston miinanraivaaja. == Valmistus == Venäjän keisarikunnan laivasto tilasi Sokol-luokan torpedovene Rezvyj'n (Rivakka) Nevskin telakalta Pietarista, missä köli laskettiin 1898. Alus laskettiin vesille 1899 ja valmistui 1901.Gardiner, Robert 1860-1905 s. 206 == Palvelus == Alus liitettiin Venäjän Itämeren laivastoon. Alus muutettiin ensimmäisen maailmansodan alkaessa nopeaksi miinanraivaajaksi, jonka jälkeen se liitettiin 2. miinanraivaajalaivueeseen Helsingissä. Alus oli nimetty uudelleen Voroniksi (Korppi). Venäläisten poistuessa 1918 Suomesta jäi heiltä Helsingin satamaan runsaasti torpedoveneitä, joista Suomen laivastolle kunnostettiin kuusi parhaassa kunnossa ollutta. Alus osallistui koulutusaluksena Suomen merivoimien toimintaan. Torpedovene S4 luovutettiin 15. maaliskuuta 1918 kansanvaltuuskunnalle, joka menetti sen Svinhufvudin senaatille 13. huhtikuuta 1918. Tarton rauhansopimuksen 1920 mukaan Suomi joutui palauttamaan kolme S-venettä Venäjälle. S4 oli yksi palautettavista veneistä. Venäjällä aluksesta tehtiin todennäköisesti proomu ja romutettiin 1925. S4:n sisaralukset Suomen merivoimissa olivat torpedoveneet S1, S2, S3, S5 ja S6. ==Lähteet== * * * * === Viitteet === S4
Torpedovene S5

Torpedovene S5 (aiemmin Podvishnij ja Albatros) oli Sokol-luokan torpedovene, joka palveli aluksi Venäjän keisarikunnan laivastossa ja myöhemmin Suomen merivoimissa. == Valmistus == Venäjän keisarikunnan laivasto tilasi Podvishnij'n (Nopealiikkeinen) W:m Crichton & C:o Ohtan telakalta Pietarista., missä köli laskettiin 1898. Alus laskettiin vesille 1900 ja valmistui 1901.Gardiner, Robert 1860-1905 s. 206Tuomi-Nikula, Jorma s. 40 == Palvelus == Alus liitettiin Venäjän Itämeren laivastoon. Se muutettiin ensimmäisen maailmansodan alkaessa nopeaksi miinanraivaajaksi, jonka jälkeen se liitettiin 2. miinanraivaajalaivueeseen Helsingissä. Alus oli nimetty uudelleen Albatrosiksi. Venäläisten poistuessa 1918 Suomesta luovutti aluksen miehistö aluksen Suomen punaisten laivastolle. Helsingin taisteluiden päätyttyä alus joutui valkoisille ja sodan jälkeen alus liitettiin Suomen merivoimiin nimellä S5. Alus osallistui koulutusaluksena Suomen merivoimien toimintaan. Alus poistettiin aktiivipalveluksesta 1926. Jatkosodassa koneeton ja aseeton alus ankkuroitiin Suomenlahdelle vihollisen harhauttamiseksi. Kesällä 1944 alus upposi tai upotettiin Pernajan Grundfjärdenille. Muutaman metrin syvyydessä makaava hylky on erittäin hyvin säilynyt ja merkitty merikarttoihin.Tuomi- Nikula, Jorma s. 41 S5:n sisaralukset Suomen merivoimissa olivat torpedoveneet S1, S2, S3, S4 ja S6. ==Lähteet== * * * * * === Viitteet === S5
Torpedovene S6

Torpedovene S6 oli Suomen merivoimien torpedovene, joka palveli 1918-1922. Se oli alun perin Venäjän keisarikunnan laivaston torpedovene 212. == Valmistus == Venäjän keisarikunnan laivasto tilasi Wm. Crichton & Co Ohtan telakalta Pietarista torpedoveneen numero 212, joka laskettiin vesille 1901.Gardiner, Robert 1860-1905 s. 215Tuomi-Nikula, Jorma s. 41 == Palvelus == Alus muutettiin 1914 miinanlaskijaksi, jolloin se aseistettiin kahdella 47 millimetrin tykillä, kahdella konekiväärillä ja kahdella torpedoputkella. Se oli hieman pienempi kuin Sokol-luokan alukset, mutta Suomessa S6:ksi nimetty alus luokiteltiin samaan S-luokkaan. Venäläisten poistuessa 1918 Suomesta jäi Helsingin satamaan runsaasti torpedoveneitä, joista Suomen laivastolle kunnostettiin kuusi parhaassa kunnossa ollutta. Alus osallistui koulutusaluksena Suomen merivoimien toimintaan. Tarton rauhansopimuksen mukaisesti Suomi palautti 1922 kolme S-venettä Neuvostoliittoon. S6 oli yksi palautuista veneistä. Alus palveli Neuvostoliiton laivaston miinanraivaajana toisessa maailmansodassa. S6:n sisaralukset Suomen merivoimissa olivat torpedoveneet S1, S2, S3, S4 ja S5. ==Lähteet== * * * * * === Viitteet === S6
Tokai Gakki

Tokai Gakki Co., Ltd. ( (Tōkai Gakki Seizō Kabushiki-gaisha), myös Tokai Guitars Company Ltd) on japanilainen kitaroita ja bassokitaroita valmistava yritys. Tokai on valmistanut soittimia vuodesta 1947 alkaen. 1970-luvun lopulla Tokai nousi maailmanlaajuiseen tietoisuuteen laadukkailla uusvintage- kitaroillaan, joilla soittivat mm. Stevie Ray Vaughan, Billy Gibbons, Duke Robillard ja Nile Rodgers. Yrityksen tunnetuimmat tuotteet perustuvat alkuperäisiin (vintage) arvostettuihin Gibson- ja Fender-kitaramalleihin. Tokailla on tehtaita Japanissa ja Kiinassa. Japanissa käsintehdyt kitarat sekä bassot ovat arvostettuja soittajien keskuudessa. 80-luvulla valmistetut Tokain Les Paulit ovat asiantuntijoiden mukaan jopa arvostetumpia kuin saman aikakauden Gibsonit. Tokai Love Rock -sarja on suosituimpia Les Paul -mallistoja. ==Käyttäjiä== Suomalaisista soittajista Tokaita käyttävät/ovat käyttäneet: *Alexi Laiho - Children of Bodom *Roope Latvala - Children of Bodom *Euge Valovirta - Godsplague *Sami Vauhkonen - Lullacry *Timo Nikki - Peer Günt *Markus Kuusijoensuu - Yölintu *Petteri Sariola *Kari Heiskari - Yölintu *Pantse Syrjä - Eppu Normaali *Juha Torvinen - Eppu Normaali *Jari Mäenpää - Wintersun *Lauri Porra - Stratovarius *Jussi Ylikoski - Disco Ensemble *Heikki Silvennoinen == Lähteet == * Musamaailma.fi * Suuri kitarakirja - Ralph Denyer Luokka:Kitaravalmistajat
Outoori

Outoori () on saari Porin kaupungin alueella Porin–Mäntyluodon edustalla Selkämerellä. Saari on uloin saari kolmen saaren muodostamassa saariryhmässä, joka sijaitsee Preiviikinlahden edustalla noin seitsemän kilometriä lounaaseen Mäntyluodon satamasta. Saariryhmän muut saaret ovat Kallioluoto ja Santakari. Outoorin edustan merialueilla on tapahtunut kaksi haaksirikkoa. Torpedovene Bditelnyj upposi merimiinan tuhoamana 27. marraskuuta 1917. Turmassa menehtyi 50 merimiestä. Torpedovene S2 upposi myrskyssä 4. lokakuuta 1925 Outoorin ja Säpin välisellä merialueella, vieden mukanaan koko 53 hengen miehistön. Luokka:Porin merialueen saaret
Taidepsykologia

Taidepsykologia on taiteentutkimuksen ala, joka soveltaa psykologisen tutkimuksen teorioita ja menetelmiä.Taiteen pikkujättiläinen, s.730. WSOY, 1995. ISBN 951-0-16447-X Sen tutkimuskohteena on taiteen ja yleisön välinen suhde, taiteen tekijät ja taideteokset. Värihavaintotutkimuksissa fysiologisella psykologialla oli paljon merkitystä 1800-luvun alkupuolella. Michel Eugène Chevreulin tutkimukset ja Hermann von Helmholtzin väriteoria 1860-luvulta vaikuttivat impressionismiin ja neoimpressionismiin. Samaan tapaan havaintopsykologialla ja hahmoteorialla oli merkitystä 1800-luvun lopulla ja 1900-luvun alussa. Psykologian vaikutusta ovat myös elämysteoriat, kuten Einfühlung- eli tunnestautumisteoria, jota Theodor Lipps kehitteli ja Wilhelm Worringer jatkoi. Myös psykoanalyyttinen taiteentulkinta on ollut suosittu tapa soveltaa psykologiaa taiteeseen. Oma erityisalansa on psykiatrinen taiteentutkimus, jota käytetään psykoterapiassa ja mielisairauksien diagnostiikassa. ==Katso myös== *Psykoanalyyttinen taiteentutkimus *Wilhelm Worringer *Herbert Read *Heinrich Wölfflin == Lähteet == Luokka:Psykologian osa-alueet Luokka:Taiteen tutkimus
Säppi

Säppi voi tarkoittaa seuraavia: * säppi, yksinkertainen lukkolaite * Säppi, saari Luvialla; Säpin majakka * Säppi, rockyhtye * Säppi, Seppo Juhani Hakasalon salanimi * Säppi sukunimenä: ** Mika Säppi (s. 1999), suomalainen muusikko, musiikkituottaja ja säveltäjä
Xubuntu

Xubuntu on Ubuntun rinnakkaisversio, joka käyttää Xfce4-työpöytäympäristöä Ubuntun oletuksena käyttämän GNOMEn sijaan. == Historia == Alun perin Xubuntu ajateltiin julkaista Ubuntu 5.10 Breezy Badger -version rinnalla, mutta sen julkaisua lykättiin. Ubuntu 5.10:aan sai kuitenkin asennettua Xfce-työpöydän ”Xubuntu-desktop”-paketin avulla. Ensimmäinen virallinen Xubuntu oli 6.06 Dapper Drake, joka julkaistiin samaan aikaan Ubuntun, Kubuntun ja Edubuntun versioiden 6.06 kanssa 1. kesäkuuta 2006. == Julkaisuhistoria == Versio Versio Koodinimi Julkaisupäivä Tuen päättymispäivä Huomioitavaa 5.10 Breezy Badger 6.06 LTS Dapper Drake kesäkuu 2009 6.10 Edgy Eft 7.04 Feisty Fawn 7.10 Gutsy Gibbon 8.04 LTS Hardy Heron huhtikuu 2011 8.10 Intrepid Ibex huhtikuu 2010 9.04 Jaunty Jackalope lokakuu 2010 9.10 Karmic Koala huhtikuu 2011 10.04 LTS Lucid Lynx huhtikuu 2013 10.10 Maverick Meerkat huhtikuu 2012 11.04 Natty Narwhal lokakuu 2012 11.10 Oneiric Ocelot huhtikuu 2013 12.04 LTS Precise Pangolin huhtikuu 2015 12.10 Quantal Quetzal 13.04 Raring Ringtail joulukuu 2013 13.10 Saucy Salamander kesäkuu 2014 14.04 LTS Trusty Tahr huhtikuu 2017 14.10 Utopic Unicorn kesäkuu 2015 15.04 Vivid Vervet joulukuu 2015 15.10 Wily Werewolf kesäkuu 2016 16.04 LTS Xenial Xerus huhtikuu 2019 16.10 Yakkety Yak heinäkuu 2017 17.04 Zesty Zapus tammikuu 2018 17.10 Artful Aardvark heinäkuu 2018 18.04 LTS Bionic Beaver huhtikuu 2021 18.10 Cosmic Cuttlefish heinäkuu 2019 19.04 Disco Dingo tammikuu 2020 19.10 Eoan Ermine heinäkuu 2020 20.04 LTS Focal Fossa huhtikuu 2023 20.10 Groovy Gorilla heinäkuu 2021 21.04 Hirsute Hippo tammikuu 2022 21.10 Impish Indri kesäkuu 2022 22.04 LTS Jammy Jellyfish huhtikuu 2025 22.10 Kinetic Kudu heinäkuu 2023 23.04 Lunar Lobster tammikuu 2024 23.10 Mantic Minotaur heinäkuu 2024 24.04 LTS Noble Numbat huhtikuu 2027 24.10 Oracular Oriole heinäkuu 2025 == Lähteet == == Aiheesta muualla == * Xubuntun virallinen sivusto Luokka:Ubuntu Luokka:Seulonnan keskeiset artikkelit
Gallhammer

Gallhammer on vuonna 2003 perustettu japanilainen black metalia soittava naistrio. == Historia == Gallhammerin idea kehittyi vuonna 2002, kun Vivian tahtoi perustaa yhtyeen Hellhammerin pimeiden tunnelmien ympärille. Muut jäsenet liittyivät yhtyeeseen seuraavana vuonna ja Gallhammer luotiin virallisesti helmikuussa 2003, ennen kuin yksikään jäsen edes osasi soittaa soittimiaan. Heidän vaikutteensa ja musiikkimakunsa vaihteli suuresti. Vivian oli ollut vokalistina grindcore-yhtyeessä ja oli soittanut myös saksofonia eräässä noise-ryhmittymässä. Risa oli ollut vokalistina avant garde -yhtyeessä ja Mika oli laulanut rockyhtyeessä. Gallhammer oli jo äänittänyt ensimmäisen demonsa, joka oli rajattu vain 30:een kappaleeseen ja oli soittanut ensimmäisen keikkansa Koiwan Death Festillä. Ensimmäisillä keikoilla soittolista sisälsi paljon covereita Hellhammerilta ja Amebixilta, yhtyeen pääesikuvilta. Muutama kuukausi myöhemmin heinäkuussa demo nimeltään Gallhammer julkaistiin, Vivianin näkemys Gallhammerista oli otettu käyttöön; pimeää, raakaa sekä turmeltumatonta black metalia. Seuraavana vuonna, huhtikuussa 2004, uusi demo nimeltään Endless Nauseous Days näki päivänvalon ja yhtye alkoi suunnitella debyyttialbumiaan, joka tulisi sisältämään uudelleennauhoitettuja kappaleita edellisiltä demoilta, yhtye jatkoi live- esiintymisiään ympäri Tokiota. 11. marraskuuta 2004 'Hello From The Gutter' Records julkaisi ensialbumin Gloomy Lights. Kahdeksan raitaa sisältävä levy oli kuin omistuskirjoitus yhtyeen esikuville, mutta toi samalla esiin Gallhammerin omia pimeitä tunnelmia. Vuoden 2005 kuluessa Gallhammer jatkoi keikkailua ympäri Tokiota, ja viimein tammikuussa 2006 se allekirjoitti Peaceville Recordsin kanssa levytyssopimuksen, joka poiki tammikuun 2007 lopulla julkaistun kokoelma-albumin. Albumi sisälsi perinteisen CD:n lisäksi myös live-DVD levyn, jolla oli materiaalia yhtyeen kuudesta esiintymisestä vuosilta 2005 ja 2006. Syyskuussa 2007 Peaceville Records julkaisi yhtyeen studioalbumin Ill Innocencen. Yhtye kävi Euroopan kiertueella 24. syyskuuta 2007 alkaen. Kiertueella yhtyeellä oli neljä konserttia Suomessa. == Diskografia == === Demot === * The First Reh-tape (2003) * Gallhammer (2003) * Endless Nauseous Days Demo (2004) * The Worship (2004) === Kokopitkät === * Gloomy Lights (2004) * Ill Innocence (2007) * The End (2011) === Livet === ==== DVD:t ==== * The Dawn of... (2007) * Ruin Of A Church (2008) === Kokoelmat === * The Dawn of... (2007) == Aiheesta muualta == * Yhtyeen viralliset kotisivut * * * Luokka: Japanilaiset black metal -yhtyeet
Trakooma

Trakooma eli vanhalta nimeltään silmäpasko on tarttuva side- ja sarveiskalvon tulehdus, jonka aiheuttaa Chlamydia trachomatis -bakteerin eräät tyypit. Trakooma aiheuttaa sarveiskalvon sameutumista ja hoitamattomana sokeutumista. Trakooma on yksi maailman yleisimmistä sokeutumisen syistä. Suomessa tautia ei enää esiinny.Terve.fi Nykyään trakoomaa hoidetaan antibiooteilla. == Trakooman historiaa == Trakooma on yksi ihmiskunnan historian vanhimmista tunnetuista tarttumataudeista http://www.lcif.org/FI/our-programs/sight/fighting- diseases/trachoma.php: se on mainittu muinaisen Egyptin ja Kiinan teksteissä. Euroopassa tauti tuli tunnetuksi vasta Napoleonin sotien aikana, kun kymmenet tuhannet brittiläiset ja ranskalaiset sotilaat palasivat koteihinsa sairastuneina trakoomaan taisteltuaan Egyptissä. https://www.mja.com.au/journal/2001/175/7/trachoma-australia Trakooma rehotti 1800-luvun Euroopassa ja Pohjois-Amerikassa, jossa tosin Yhdysvallat kielsi maahanpääsyn trakoomaa sairastavilta. Australiaan trakooma saapui eurooppalaisten siirtokuntalaisten mukana. Siitä ei ole tietoa, esiintyikö trakoomaa Australiassa ennen eurooppalaisten saapumista, mutta vaikuttaa epätodennäköiseltä, että joukko nomadimetsästäjä-keräilijöitä olisi onnistunut pitämään yllä niin hyvää hygieniaa, ettei tautia olisi lainkaan esiintynyt. == Hoito == WHO on kehittänyt neljän vaiheen SAFE-strategian trakooman hoitamiseksi ja ehkäisemiseksi : 1) S: Leikkaus (surgery) korjaa sairauden loppuvaiheessa esiintyvän, sokeutta aiheuttavan vaiheen, jossa sisäänpäin kääntyneet silmäripset hankaavat sarveiskalvoa. 2) A: Antibiootit (atsiromysiini, Zithromax©), joilla hoidetaan aktiivista tulehdusta. 3) F: Kasvojen puhtaus (facial cleanliness) lisää henkilöhygieniaa ja rajoittaa siten sairauden leviämistä. 4) E: Ympäristön muutos (environmental change) parantaa veden ja viemäröinnin saantia. == Katso myös == *Klamydia == Lähteet == == Aiheesta muualla == *Kyoto Encyclopedia of Genes and Genomes (KEGG): Trachoma *Mayo Clinic: Trachoma Luokka:Tulehdukset Luokka:Bakteeritaudit
Fake

Fake oli suomalainen rock-yhtye. Fake voitti yleisöäänestyksen perusteella Jyrki Hit Challengen (entinen Rockin SM-kisat) vuonna 1998, minkä seurauksena se sai julkaistua Sonyn kautta yhden albumin sekä kolme singleä, joista suosituin ylsi Suomen singlelistalla sijalle 12. Albumi, Internet-rakkautta, sai huonot arviot lehdissä. Esimerkiksi Soundin mukaan yhtye oli päästetty liian aikaisin levyttämään. Yhtye keikkaili ympäri Suomea. ==Kokoonpano== * Jussi "Jude" Ahokas (kitarat, laulu), * Juuso Kuivanen (basso), * Petteri "Pete" Murto (laulu, kitara), * Johan "Junkku" Strandberg (rummut, laulu), * Pate "5.15" Kivinen (kosketinsoittimet), * Juha Untala (trumpetti), * Mikael Kaplar (lyömäsoittimet). * T. T. Oksala (kitara, syntetisaattori). Lähde näihin albumin Internet-rakkautta tiedot sivulla https://viola.linneanet.fi/ == Julkaisut == * ==Lähteet== Luokka:Suomalaiset rockyhtyeet
Bruno Conti

Bruno Conti (s. 13. maaliskuuta 1955 Nettuno, Italia) on italialainen jalkapalloilija ja jalkapallovalmentaja. Contin pelaajauran suurin saavutus oli MM-kulta 1982 Italian maajoukkueessa. Conti oli finaalissa näkyvässä roolissa tehden esityön Marco Tardellin 2-0 ja Alessandro Altobellin 3–0 maaleihin. Hän pelasi yhteensä 47 maaottelua ja teki niissä viisi maalia vuosina 1980–1986. Italian kentillä Conti pelasi AS Romassa 1973–1990 voittaen Italian mestaruuden 1983 ja Italian Cupin neljästi. Conti on toiminut peliuransa jälkeen AS Roman nuorisovalmentajana. Vaikkei hän ole suorittanut varsinaista valmentajalisenssiä, hän sai 2005 kunnian toimia seuran päävalmentajana Luigi Del Nerin jätettyä seuran. Contin toimiessa päävalmentajana AS Roma pelasi Coppa Italian finaalissa ja UEFA Cupissa. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Vuonna 1955 syntyneet Luokka:Elävät henkilöt
Operaatio Capri

Operaatio Capri oli saksalaisten toisen maailmansodan aikana 6. maaliskuuta 1943 suorittama vastahyökkäys Medeninessä, Tunisiassa. Saksalaiset yrittivät viivyttää liittoutuneiden hyökkäystä Mareth-linjalle. Hyökkäyksellä ei kuitenkaan ollut suurta vaikutusta ja se keskeytettiin. Capri
Sleepy Hollow (kraatteri)

Sleepy Hollow on matala hiekkapohjainen kraatteri Marsissa lähellä Nasan Spirit-luotaimen laskeutumispaikkaa. Kraatterin halkaisija on 9 metriä. Kraatteri on ennen ollut syvempi, mutta se on täyttynyt tuulen lennättämästä hiekasta. Mönkijää ei ajettu siihen, koska kraatterin hiekan pelättiin olevan upottavaa. == Lähteet == == Aiheesta muualla == * Official Mars Rovers site Luokka:Marsin kraatterit
Jean-Claude Trichet

Jean-Claude Trichet (s. 20. joulukuuta 1942 Lyon) on ranskalainen pankkiiri ja entinen Euroopan keskuspankin pääjohtaja. Trichet valittiin Ranskan keskuspankin johtajaksi vuonna 1993 ja 1. marraskuuta 2003 hän aloitti Wim Duisenbergin seuraajana EKP:n pääjohtajana. Eurooppa-neuvoston pysyvä puheenjohtaja Herman Van Rompuy vahvisti kesäkuussa 2011 italialaisen Mario Draghi valinnan Trichet'n seuraajaksi. Draghi aloitti tehtävässä Trichet'n kahdeksanvuotisen kauden päätyttyä 1. marraskuuta 2011. == Koulutus == Trichet'n isä Jean, latinalaisen ja kreikkalaisen kirjallisuuden professori, kannusti poikaansa matemaattisten opintojen pariin. Trichet opiskelikin kaivostekniikkaa École nationale supérieure des mines de Nancy -korkeakoulussa ja työskenteli kesälomalla hiilikaivoksella. Hän valmistui vuonna 1964. Myöhemmin Trichet opiskeli Kansallisessa hallintokoulussa vuosina 1969–1971 valmistuen 100-henkisen luokkansa viidenneksi parhaimpana. == Yksityiselämä == Trichet meni naimisiin 22-vuotiaana diplomaattina ja kääntäjänä toimineen Aline Rybalkan kanssa. Rybalkan vanhemmat olivat Ukrainasta Ranskaan tulleita maahanmuuttajia. Heillä on kaksi poikaa: Pierre-Alexis Trichet (s. 1972), joka työskentelee johtajana viestintäyhtiö Orangella ja Jean-Nicholas Trichet (s. 1974), joka on muusikko ja tuottaja. == Lähteet == ==Aiheesta muualla== Luokka:Elinkeinoelämän vaikuttajat Luokka:Euroopan keskuspankin pääjohtajat Luokka:Ranskalaiset henkilöt Luokka:Vuonna 1942 syntyneet Luokka:Elävät henkilöt
Hollannin Grand Prix 1962

Hollannin Grand Prix 1962 oli Formula 1 -sarjan osakilpailu, joka ajettiin 20. toukokuuta 1962 Zandvoortin radalla. Kilpailu oli kauden avauskilpailu, ja sen voitti Graham Hill. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 17 Graham Hill BRM 80 2.11.02,1 2 9 2 5 Trevor Taylor Lotus-Climax 80 +27,2 10 6 3 1 Phil Hill Ferrari 80 +1.21,1 9 4 4 2 Giancarlo Baghetti Ferrari 79 +1 krs. 12 3 5 7 Tony Maggs Cooper-Climax 78 +2 krs. 15 2 6 14 Carel Godin de Beaufort Porsche 76 +4 krs. 14 1 7 11 Jo Bonnier Porsche 75 +5 krs. 13 8 21 Jackie Lewis Cooper-Climax 70 +10 krs. 7 9 4 Jim Clark Lotus-Climax 70 +10 krs. 3 Kesk. 3 Ricardo Rodríguez Ferrari 73 Onnettomuus 11 Kesk. 18 Richie Ginther BRM 71 Onnettomuus 7 Kesk. 9 Innes Ireland Lotus-Climax 61 Onnettomuus 6 Kesk. 10 Masten Gregory Lotus-Climax 54 Vetoakseli 16 NC 16 Wolfgang Seidel Emeryson-Climax 52 Ei sijoitusta 20 Kesk. 12 Dan Gurney Porsche 47 Vaihdelaatikko 8 Kesk. 6 Bruce McLaren Cooper-Climax 21 Vaihdelaatikko 5 WD 20 Roy Salvadori Lola-Climax 12 Vetäytyi 17 Kesk. 19 John Surtees Lola-Climax 8 Onnettomuus 1 Kesk. 8 Jack Brabham Lotus-Climax 4 Onnettomuus 4 Kesk. 15 Ben Pon Porsche 2 Onnettomuus 10 Lähde:1962 Dutch Grand Prix Lähde:1962 Dutch Grand Prix Lähde:1962 Dutch Grand Prix Lähde:1962 Dutch Grand Prix Lähde:1962 Dutch Grand Prix Lähde:1962 Dutch Grand Prix Lähde:1962 Dutch Grand Prix Lähde:1962 Dutch Grand Prix == Muuta == *Carel Godin de Beaufortin ensimmäinen pistesija *Trevor Taylorin ensimmäinen piste -ja palkintosija *Graham Hillin ensimmäinen voitto ==Lähteet== Luokka:Formula 1 -kausi 1962 Luokka:Hollannin Grand Prix
Sleepy Hollow

Sleepy Hollow voi tarkoittaa ainakin seuraavia: * Päätön ratsumies (Sleepy Hollow), elokuva vuodelta 1999 * Sleepy Hollow, yhdysvaltalainen televisiosarja vuosilta 2013–2017 * Sleepy Hollow, paikkakunta Illinoisin osavaltiossa Yhdysvalloissa * Sleepy Hollow, paikkakunta New Yorkin osavaltiossa Yhdysvalloissa * Sleepy Hollow, lähiö Amarillossa Texasissa Yhdysvalloissa * Sleepy Hollow, paikkakunta Virginiassa Yhdysvalloissa * Sleepy Hollow, kraatteri Mars-planeetalla * Sleepy Hollow, goottirockyhtye. * The Legend of Sleepy Hollow, Washington Irvingin kirjoittama kauhunovelli.
Vladimir Komarov

Vladimir Mihailovitš Komarov (; 16. maaliskuuta 1927 Moskova – 24. huhtikuuta 1967 Orenburgin alue) oli neuvostoliittolainen kosmonautti. Hän oli ensimmäinen ihminen, jonka tiedetään kuolleen avaruustehtävän aikana (Sojuz 1), ja ensimmäinen neuvostoliittolainen kosmonautti, joka matkusti avaruuteen useammin kuin kerran.Pichler, Herbert J., Gummerus 1969 (suom.): s. 223. Komarov syntyi Moskovassa 16. maaliskuuta 1927. Hänet valittiin kosmonautiksi vuonna 1960 ensimmäisen kosmonauttiryhmän mukana. Oltuaan Pavel Popovitšin varalentäjä Vostok 4:ssä, hänen ensimmäinen avaruuslentonsa oli Voshod 1. Komarov kuoli toisen avaruuslentonsa, Sojuz 1:n, laskeutumisen epäonnistuessa kun aluksen nopeutta jarruttava päälaskuvarjo ei auennut.Mitä-Missä-Milloin, MMM 1968: s.40. Eversti Vladimir Komarovin tekemien avaruuslentojen kutsutunnus oli Rubiini.http://www.astronautix.com/k/komarov.html Viitattu 25.11.2023. Ennen Komarovin lähtöä insinöörit totesivat laskuvarjojen olevan liian pienet hidastamaan vauhtia riittävästi, joten he asensivat suuremmat laskuvarjot, mutta eivät suurentaneet aukkoja, joista varjon olisi tultava ulos laskeutumisvaiheessa. Insinöörit tiesivät tämän jo lähettäessään Komarovin avaruuteen. Asia selvisi Komaroville hänen yrittäessään laskeutua. Manuaalisesti laukaistu varavarjokin sotkeutui. Jarruraketit eivät myöskään käynnistyneet ja avaruusalus tuhoutui törmätessään maahan. Eversti Komarov oli ollut loppuun saakka, eli aluksen tuhoutumiseen asti yhteydessä maatukikohtaansa.Mitä-Missä-Milloin, MMM 1968: s.40. Komarov oli naimisissa Valentina Jakovlevna Kiseljovan kanssa ja hänellä oli kaksi lasta, Jevgeni ja Irina. Kuoleman jälkeisesti, Vladimir Komarovia on muistettu monin eri kunnianosoituksin, kuten Kaatunut Astronautti -muistomerkillä, jonka Apollo 15:n miehistö on Kuun pintaan asettanut. ==Lähteet== * Mitä-Missä-Milloin, Kansalaisen vuosikirja MMM 1968. Otava, Helsinki, 1967. Toim.: Käki, Matti (pt) & Kojo, Pauli & Räty, Ritva. s.40. * Pichler, Herbert J., :"Ihmisen suuri seikkailu". K.J. Gummerus Oy, Jyväskylä. 2.painos. Suom. Vainikkala, Erkki. Painettu: Jyväskylä 1969. Alkuteos saksaksi: Die Mondandung - Der Menschheit grösstes Abenteuer. s. 223-225. ===Viitteet=== ==Aiheesta muualla== * Encyclopedia Astronautica: Crash of Soyuz 1 * Rare historical photos: The remains of the astronaut Vladimir Komarov. Luokka:Neuvostoliittolaiset avaruuslentäjät Luokka:Neuvostoliiton sankarit Luokka:Sosialistisen työn sankarit Luokka:Vuonna 1927 syntyneet Luokka:Vuonna 1967 kuolleet Luokka:Lento-onnettomuudessa kuolleet
Karvasmanteli

Karvasmanteli tarkoittaa sekä tarhamanteleiden (Prunus dulcis) vähäisessä määrin esiintyviä karvaita siemeniä että sukuun kuuluvaa muunnosta Prunus dulcis var. amaraFinto: Kassu – Kasvien suomenkieliset nimet: Karvasmanteli ja sen siemeniä. Karvasmantelit ovat myrkyllisiä, mutta kypsennettyinä vähäisissä määrin nautittuna vaarattomia. ==Koostumus== Käsittelemättömät karvasmantelit eivät ole ihmisravinnoksi sopivia. Ne sisältävät noin 3–5 % amygdaliinia (C20H27NO11) ja sitä hajottavaa entsyymiä. Tämä on syanidiglykosidi, josta syntyy ruuansulatuskanavassa bentsaldehydiä (C6H8 5CHO) ja sinihappoa (HCN). Molemmat yhdisteet haisevat voimakkaasti, mutta sinihappo on erittäin myrkyllistä. Karvasmantelin hydrolyysin jälkeen yhden yksittäisen karvasmantelin amygdaliini tuottaa kuitenkin vain noin yhden milligramman sinihappoa. ==Myrkyllinen mutta käyttökelpoinen== Sinihappo on erittäin myrkyllistä, mutta haihtumisen ja lämpöherkkyyden vuoksi sitä kertyy kuumennettuihin ja ruuaksi valmistettuihin karvasmanteleihin vain harmiton määrä. Sen sijaan kuumentamattomien karvasmanteleiden nauttiminen on erittäin vaarallista mahaan muodostuvan sinihapon vuoksi. Aikuisten vakavat myrkytykset ovat harvinaisia, mutta lapset voivat joutua vaaraan jo pienistä määristä kypsentämättömiä karvasmanteleita. Kuolemaan johtavan sinihappomyrkytyksen aiheuttava määrä on lapsille noin 10 ja aikuisille 50–60 karvasmantelia, oireita saattaa aiheuttaa jo yksi karvasmanteli. Karvasmantelin epämiellyttävä maku tavallisesti estää myrkytysvaaran. Terveysviranomaisten kanta onkin rauhoittava: karvasmanteli (Prunus amygdalus) on myrkyllinen, mutta pienen määrän syöminen aiheuttaa harvoin oireita. Mikäli altistus kuitenkin tapahtuu, myrkytyksen oireet, kuten oksentelu, mahakipu, nopeutunut hengitys ja takykardia ilmenevät viimeistään kahden tunnin kuluttua. ==Elintarviketuotanto== Tavallisesti makeita siemeniä tuottavat tarhamantelit tuottavat satunnaisesti karvasmanteleita, joita ei voida paljain silmin erottaa. Näiden osuus on osapuilleen kaksi prosenttia ja terveyden kannalta merkityksetön. Luonnollisen karvasmanteliöljyn tuotanto perustuukin erikseen tarkoitusta varten perustettuihin viljelmiin. Kun karvasmanteli murskataan ja siihen lisätään vettä, entsyymi hajottaa amygdaliinin glukoosiksi, karvasmanteliöljyksi ja sinihapoksi. Karvasmanteliöljyä on käytetty liköörien, kuten Amaretton maustamiseen, ja jonkin verran myös leipomotuotteisiin tai niiden päällysteisiin, esimerkiksi marsipaaniin. ==Lähteet== ==Aiheesta muualla== *Sinihapon eli syaanivedyn terveysvaara ja toimintaohje suun kautta tapahtuneen altistuksen yhteydessä Työterveyslaitos Luokka:Tuomet en:Almond#Sweet and bitter almonds
Monacon Grand Prix 1962

Monacon Grand Prix 1962 oli Formula 1 -sarjan osakilpailu, joka ajettiin 3. kesäkuuta 1962 Monacossa. Kilpailun voitti Bruce McLaren, jolle voitto oli kauden ensimmäinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 14 Bruce McLaren Cooper-Climax 100 2.46.30,3 3 9 2 36 Phil Hill Ferrari 100 +1,3 9 6 3 38 Lorenzo Bandini Ferrari 100 + 1.24,1 10 4 4 28 John Surtees Lola-Climax 99 + 1 krs. 11 3 5 2 Jo Bonnier Porsche 93 + 7 krs. 18 2 6 10 Graham Hill BRM 92 Moottori 2 1 7 40 Willy Mairesse Ferrari 90 Öljynpaine 4 8 22 Jack Brabham Lotus-Climax 77 Onnettomuus 6 Kesk. 34 Innes Ireland Lotus-Climax 64 Polttoainepumppu 8 Kesk. 18 Jim Clark Lotus-Climax 55 Kytkin 1 Kesk. 26 Roy Salvadori Lola- Climax 44 Ripustukset 12 Kesk. 16 Tony Maggs Cooper-Climax 43 Vaihdelaatikko 19 Kesk. 20 Trevor Taylor Lotus-Climax 24 Öljyvuoto 17 Kesk. 4 Dan Gurney Porsche 0 Onnettomuus 5 Kesk. 30 Maurice Trintignant Lotus-Climax 0 Onnettomuus 7 Kesk. 8 Richie Ginther BRM 0 Onnettomuus 14 DNQ 46 Jo Siffert Lotus-Climax DNQ 24 Jackie Lewis BRM DNQ 32 Masten Gregory Lotus-BRM DNQ 44 Carel Godin de Beaufort Porsche DNQ 42 Nino Vaccarella Lotus-Climax Lähde:1962 Monaco Grand Prix Lähde:1962 Monaco Grand Prix Lähde:1962 Monaco Grand Prix Lähde:1962 Monaco Grand Prix Lähde:1962 Monaco Grand Prix Lähde:1962 Monaco Grand Prix Lähde:1962 Monaco Grand Prix Lähde:1962 Monaco Grand Prix ==Lähteet== Luokka:Formula 1 -kausi 1962 Luokka:Monacon Grand Prix
Willelmus Auvergnelainen

Willelmus AuvergnelainenTyörinoja, Reijo: Platonismi, aristotelismi ja teologia keskiajalla. Teoksessa (, ,Rentto, J.-P.: Selitykset teokseen noin 1180–1249) oli ranskalainen skolastinen filosofi ja teologi sekä Pariisin piispa. == Elämä ja ajatukset == Guilelmus syntyi Aurillacissa. Hän muutti Pariisiin opiskellakseen Pariisin yliopistossa, ja hänestä tuli ensin yliopiston filosofisen tiedekunnan professori ja myöhemmin teologisen tiedekunnan professori vuonna 1220. Hänen ajattelunsa perustui uusplatonilaiseen ja augustinolaiseen filosofiaan. Hän muun muassa vastusti voimakkaasti ajatusta maailman ikuisuudesta sekä sitä, että sielu jakautuisi eri kykyihin. Guilelmus oli kuitenkin ensimmäisiä läntisiä filosofeja, joka alkoi sovittaa Aristoteleen ajattelua yhteen kristinuskon opetusten ja erityisesti Augustinuksen ajatusten kanssa. Aristoteleen teosten käännökset olivat tuohon aikaan kuitenkin hyvin huonoja ja täynnä arabialaisten kääntäjien tekemiä virheitä. Guilelmus halusi pelastaa Aristoteleen islamilaisilta oppineilta. Pariisin piispana Guilelmus toimi vuodesta 1228 kuolemaansa vuoteen 1249 saakka. Piispana hän tuki voimakkaasti yliopistoa. Hän myös ryhtyi toimiin kaupungin prostituutiota vastaan. Vuonna 1248 hän toimi sijaishallituksessa kuningas Ludvig IX:n ollessa seitsemännellä ristiretkellä. == Teoksia == * De virtutibus * De moribus * De sacramentis * De trinitate * De universo * De anima * De immortalitate animae == Lähteet == == Aiheesta muualla == * * Luokka:Skolastikot Luokka:Uusplatonistit Luokka:Keskiajan filosofit Luokka:Ranskalaiset filosofit Luokka:Ranskalaiset piispat Luokka:1100-luvulla syntyneet Luokka:Vuonna 1249 kuolleet
Belgian Grand Prix 1962

Belgian Grand Prix 1962 oli Formula 1 -sarjan osakilpailu, joka ajettiin 17. kesäkuuta 1962 Spa-Francorchamps'n radalla. Kilpailun voitti Jim Clark, jolle voitto oli uran ensimmäinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 16 Jim Clark Lotus-Climax 32 2.07.32,3 13 9 2 1 Graham Hill BRM 32 + 44,1 1 6 3 9 Phil Hill Ferrari 32 + 2.06,5 4 4 4 12 Ricardo Rodríguez Ferrari 32 + 2.06,6 7 3 5 5 John Surtees Lola-Climax 31 + 1 krs. 11 2 6 15 Jack Brabham Lotus-Climax 30 + 2 krs. 15 1 7 7 Carel Godin de Beaufort Porsche 30 + 2 krs. 13 8 18 Maurice Trintignant Lotus-Climax 30 + 2 krs. 16 9 19 Lucien Bianchi Lotus-Climax 29 + 3 krs. 18 10 22 Jo Siffert Lotus-Climax 29 + 3 krs. 17 11 4 John Campbell-Jones Lotus- Climax 16 + 16 krs. 19 Kesk. 17 Trevor Taylor Lotus-Climax 25 Onnettomuus 3 Kesk. 10 Willy Mairesse Ferrari 25 Onnettomuus 6 Kesk. 2 Richie Ginther BRM 22 Vaihdelaatikko 9 Kesk. 26 Tony Maggs Cooper-Climax 22 Vaihdelaatikko 10 Kesk. 25 Bruce McLaren Cooper-Climax 19 Pyörän kiinnitys 2 WD 21 Masten Gregory Lotus-BRM 13 Vetäytyi 8 Kesk. 20 Innes Ireland Lotus-Climax 8 Ripustukset 5 Kesk. 11 Giancarlo Baghetti Ferrari 3 Sytytys 14 Lähde:1962 Belgian Grand Prix Lähde:1962 Belgian Grand Prix Lähde:1962 Belgian Grand Prix Lähde:1962 Belgian Grand Prix Lähde:1962 Belgian Grand Prix Lähde:1962 Belgian Grand Prix Lähde:1962 Belgian Grand Prix Lähde:1962 Belgian Grand Prix ==Lähteet== Luokka:Formula 1 -kausi 1962 Luokka:Belgian Grand Prix
Ranskan Grand Prix 1962

Ranskan Grand Prix 1962 oli Formula 1 -sarjan osakilpailu, joka ajettiin 8. heinäkuuta 1962 Rouen-Les-Essarts -radalla. Kilpailun voitti Dan Gurney, jolle voitto oli uran ensimmäinen. Kilpailu on ainoa, joka on voitettu Porsche- tallin autolla. == Tulokset == 1962 French Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 30 Dan Gurney Porsche 54 2:07:05.5 6 9 2 24 Tony Maggs Cooper-Climax 53 + 1 krs. 11 6 3 10 Richie Ginther BRM 52 + 2 krs. 10 4 4 22 Bruce McLaren Cooper-Climax 51 + 3 krs. 3 3 5 18 John Surtees Lola-Climax 51 + 3 krs. 5 2 6 38 Carel Godin de Beaufort Porsche 51 + 3 krs. 17 1 7 28 Maurice Trintignant Lotus-Climax 50 + 4 krs. 13 8 14 Trevor Taylor Lotus-Climax 48 + 6 krs. 12 9 8 Graham Hill BRM 44 + 10 krs. 2 Kesk. 32 Jo Bonnier Porsche 43 Polttoaineen syöttö 9 Kesk. 12 Jim Clark Lotus-Climax 34 Ripustukset 1 Kesk. 42 Jackie Lewis Cooper-Climax 28 Onnettomuus 16 Kesk. 20 Roy Salvadori Lola-Climax 21 Öljynpaine 14 Kesk. 34 Masten Gregory Lotus-BRM 15 Ylikuumeneminen 7 Kesk. 26 Jack Brabham Lotus-Climax 11 Ripustukset 4 Kesk. 40 Jo Siffert Lotus-BRM 6 Kytkin 15 Kesk. 36 Innes Ireland Lotus-Climax 1 Rengas 8 == Muuta == *Nopein kierros: Graham Hill 2'16.900 *Tony Maggsin ensimmäinen palkintosija ==Lähteet== Luokka:Formula 1 -kausi 1962 Luokka:Ranskan Grand Prix
Britannian Grand Prix 1962

Britannian Grand Prix 1962 oli Formula 1 -sarjan osakilpailu, joka ajettiin 21. heinäkuuta 1962 Aintreen radalla. Kilpailun voitti Jim Clark, jolle voitto oli kauden toinen. == Tulokset == 1962 British Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 20 Jim Clark Lotus-Climax 75 2:26:21.2 1 9 2 24 John Surtees Lola-Climax 75 49.2 2 6 3 16 Bruce McLaren Cooper-Climax 75 + 1:44.8 4 4 4 12 Graham Hill BRM 75 + 1:56.8 5 3 5 30 Jack Brabham Lotus-Climax 74 + 1 krs. 9 2 6 18 Tony Maggs Cooper-Climax 74 + 1 krs. 13 1 7 34 Masten Gregory Lotus-Climax 74 + 1 krs. 14 8 22 Trevor Taylor Lotus-Climax 74 + 1 krs. 10 9 8 Dan Gurney Porsche 73 + 2 krs. 6 10 42 Jackie Lewis Cooper-Climax 72 + 3 krs. 15 11 40 Tony Settember Emeryson- Climax 71 + 4 krs. 19 12 36 Ian Burgess Cooper-Climax 71 + 4 krs. 16 13 14 Richie Ginther BRM 70 + 5 krs. 8 14 54 Carel Godin de Beaufort Porsche 69 + 6 krs. 17 15 46 Jay Chamberlain Lotus-Climax 64 + 11 krs. 20 16 32 Innes Ireland Lotus-Climax 61 + 14 krs. 3 Kesk. 2 Phil Hill Ferrari 47 Moottori 12 Kesk. 26 Roy Salvadori Lola-Climax 35 Akku 11 Kesk. 10 Jo Bonnier Porsche 27 Tasauspyörästö 7 Kesk. 44 Wolfgang Seidel Lotus-BRM 11 Jarrut 21 Kesk. 48 Tony Shelly Lotus-Climax 6 Moottori 18 == Muuta == *Nopein kierros: Jim Clark 1'55.000 *Jim Clarkin ensimmäinen Grand Slam ==Lähteet== Luokka:Formula 1 -kausi 1962 Luokka:Britannian Grand Prix Luokka:Merseysiden urheilu
Saksan Grand Prix 1962

Saksan Grand Prix 1962 oli Formula 1 -sarjan osakilpailu, joka ajettiin 5. elokuuta 1962 Nürburgringin radalla. Kilpailun voitti Graham Hill, jolle voitto oli kauden toinen. == Tulokset == 1962 German Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Graham Hill BRM 15 2:38:45.3 2 9 2 14 John Surtees Lola-Climax 15 2.5 4 6 3 7 Dan Gurney Porsche 15 4.4 1 4 4 5 Jim Clark Lotus-Climax 15 42.1 3 3 5 9 Bruce McLaren Cooper-Climax 15 + 1:19.6 5 2 6 3 Ricardo Rodríguez Ferrari 15 + 1:23.8 10 1 7 8 Jo Bonnier Porsche 15 + 4:37.3 6 8 12 Richie Ginther BRM 15 + 5:00.1 7 9 10 Tony Maggs Cooper-Climax 15 + 5:07.0 23 10 2 Giancarlo Baghetti Ferrari 15 + 8:14.7 13 11 25 Ian Burgess Cooper-Climax 15 + 8:15.3 16 12 19 Jo Siffert Lotus-Climax 15 + 8:15.5 17 13 18 Carel Godin de Beaufort Porsche 15 + 9:11.8 8 14 32 Heini Walter Porsche 14 + 1 krs. 14 15 26 Nino Vaccarella Porsche 14 + 1 krs. 15 16 21 Lucien Bianchi ENB-Maserati 14 + 1 krs. 25 Kesk. 20 Jackie Lewis Cooper-Climax 10 Ripustukset 21 Kesk. 1 Phil Hill Ferrari 9 Ripustukset 12 Kesk. 16 Jack Brabham Brabham-Climax 9 Kaasu 24 Kesk. 27 Keith Greene Gilby-BRM 7 Ripustukset 19 Kesk. 15 Roy Salvadori Lola-Climax 4 Vaihdelaatikko 9 Kesk. 17 Maurice Trintignant Lotus-Climax 4 Vaihdelaatikko 11 Kesk. 4 Lorenzo Bandini Ferrari 4 Onnettomuus 18 Kesk. 28 Heinz Schiller Lotus-BRM 4 Öljynpaine 20 Kesk. 31 Bernard Collomb Cooper- Climax 2 Vaihdelaatikko 22 Kesk. 6 Trevor Taylor Lotus-Climax 0 Onnettomuus 26 DNQ 29 Tony Shelly Lotus-Climax DNQ 34 Wolfgang Seidel Lotus-BRM DNQ 30 Jay Chamberlain Lotus-Climax DNQ 34 Günther Seiffert Lotus-BRM == Muuta == *Nopein kierros: Graham Hill 10.12.200 *Carel Godin de Beaufortin paras aika-ajosuoritus ==Lähteet== Luokka:Formula 1 -kausi 1962 Luokka:Saksan Grand Prix
Italian Grand Prix 1962

Italian Grand Prix 1962 oli Formula 1 -sarjan osakilpailu, joka ajettiin 16. syyskuuta 1962 Monzan radalla. Kilpailun voitti Graham Hill, jolle voitto oli kauden ja uran kolmas. == Tulokset == 1962 Italian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 14 Graham Hill BRM 86 2:29:08.4 2 9 2 12 Richie Ginther BRM 86 29.8 3 6 3 28 Bruce McLaren Cooper-Climax 86 57.8 4 4 4 8 Willy Mairesse Ferrari 86 58.2 10 3 5 2 Giancarlo Baghetti Ferrari 86 + 1:31.3 18 2 6 18 Jo Bonnier Porsche 85 + 1 krs. 9 1 7 30 Tony Maggs Cooper-Climax 85 + 1 krs. 12 8 6 Lorenzo Bandini Ferrari 84 + 2 krs. 17 9 24 Nino Vaccarella Lotus-Climax 84 + 2 krs. 14 10 32 Carel Godin de Beaufort Porsche 81 + 5 krs. 20 11 10 Phil Hill Ferrari 81 + 5 krs. 15 12 38 Masten Gregory Lotus-BRM 77 + 9 krs. 6 13 16 Dan Gurney Porsche 66 Tasauspyörästö 7 14 4 Ricardo Rodríguez Ferrari 63 Sytytys 11 Kesk. 40 Innes Ireland Lotus-Climax 45 Ripustukset 5 Kesk. 46 John Surtees Lola-Climax 42 Moottori 8 Kesk. 44 Roy Salvadori Lola-Climax 41 Moottori 13 Kesk. 22 Trevor Taylor Lotus-Climax 25 Vaihdelaatikko 16 Kesk. 48 Tony Settember Emeryson-Climax 18 Moottori 21 Kesk. 36 Maurice Trintignant Lotus- Climax 17 Sähköt 19 Kesk. 20 Jim Clark Lotus-Climax 12 Vaihdelaatikko 1 DNQ 60 Tony Shelly Lotus-BRM DNQ 56 Keith Greene Gilby-BRM DNQ 52 Gerry Ashmore Lotus-Climax DNQ 62 Ian Burgess Cooper-Climax DNQ 42 Jo Siffert Lotus-BRM DNQ 54 Ernesto Prinoth Lotus-Climax DNQ 50 Roberto Lippi De Tomaso-Osca DNQ 26 Jay Chamberlain Lotus-Climax DNQ 34 Nasif Estefano De Tomaso == Muuta == *Nopein kierros: Graham Hill 1'42.300 *Nino Vaccarellan paras sijoitus *Giancarlo Baghetin viimeinen pistesijoitus *BRM-tallin ensimmäinen kaksoisvoitto ==Lähteet== Luokka:Formula 1 -kausi 1962 Luokka:Italian Grand Prix
Yhdysvaltain Grand Prix 1962

Yhdysvaltain Grand Prix oli Formula 1 -sarjan osakilpailu, joka ajettiin 7. lokakuuta 1962 Watkins Glenin radalla. Kilpailun voitti Jim Clark, jolle voitto oli kauden kolmas. ==Tulokset== 1962 United States Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 8 Jim Clark Lotus-Climax 100 07:13.0 1 9 2 4 Graham Hill BRM 100 9.2 3 6 3 21 Bruce McLaren Cooper-Climax 99 + 1 krs. 6 4 4 17 Jack Brabham Brabham-Climax 99 + 1 krs. 5 3 5 10 Dan Gurney Porsche 99 + 1 krs. 4 2 6 16 Masten Gregory Lotus-BRM 99 + 1 krs. 7 1 7 22 Tony Maggs Cooper-Climax 97 + 3 krs. 10 8 15 Innes Ireland Lotus-Climax 96 + 4 krs. 16 9 14 Roger Penske Lotus-Climax 96 + 4 krs. 13 10 26 Rob Schroeder Lotus-Climax 93 + 7 krs. 17 11 24 Hap Sharp Cooper-Climax 91 + 9 krs. 15 12 9 Trevor Taylor Lotus-Climax 85 + 15 krs. 8 13 11 Jo Bonnier Porsche 79 + 21 krs. 9 Kesk. 5 Richie Ginther BRM 35 Moottori 2 Kesk. 6 Maurice Trintignant Lotus-Climax 32 Jarrut 19 Kesk. 23 Timmy Mayer Cooper-Climax 31 Sytytys 12 Kesk. 18 John Surtees Lola-Climax 19 Moottori 20 Kesk. 12 Carel Godin de Beaufort Porsche 9 Onnettomuus 14 ==Muuta== *Nopein kierros: Jim Clark 1'15.000 ==Lähteet== Luokka:Formula 1 -kausi 1962 Luokka:Yhdysvaltain Grand Prix
Etelä-Afrikan Grand Prix 1962

Etelä-Afrikan Grand Prix 1962 oli Formula 1 -sarjan osakilpailu, joka ajettiin 29. joulukuuta 1962 Prince George Circuit -radalla. Kilpailu oli kauden viimeinen, ja sen voitti Graham Hill, jolle voitto oli kauden neljäs. Kilpailu muistetaan Hillin yrityksestä saavuttaa kilpailun kärjessä Lotuksella ajanutta Jim Clarkia, mikä toteutui vasta Clarkin auton moottoririkon jälkeen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Graham Hill BRM 82 08:03.3 2 9 2 8 Bruce McLaren Cooper-Climax 82 49.8 8 6 3 9 Tony Maggs Cooper-Climax 82 50.3 6 4 4 10 Jack Brabham Brabham- Climax 82 53.8 3 3 5 11 Innes Ireland Lotus-Climax 81 + 1 krs. 4 2 6 20 Neville Lederle Lotus-Climax 78 + 4 krs. 10 1 7 4 Richie Ginther BRM 78 + 4 krs. 7 8 18 John Love Cooper-Climax 78 + 4 krs. 12 9 5 Bruce Johnstone BRM 76 + 6 krs. 17 10 14 Ernie Pieterse Lotus-Climax 71 + 11 krs. 13 11 15 Carel Godin de Beaufort Porsche 70 Polttoaineen syöttö 16 Kesk. 1 Jim Clark Lotus-Climax 62 Öljyvuoto 14 Kesk. 21 Doug Serrurier LDS-Alfa Romeo 62 Jäähdytin 1 Kesk. 7 Roy Salvadori Lola-Climax 56 Polttoainevuoto 11 Kesk. 22 Mike Harris Cooper-Alfa Romeo 31 Pyörän kiinnitys 15 Kesk. 6 John Surtees Lola-Climax 26 Moottori 5 Kesk. 2 Trevor Taylor Lotus-Climax 11 Vaihdelaatikko 9 == Muuta == *Nopein kierros: Jim Clark 1'31.00 ==Lähteet== Luokka:Etelä-Afrikan Grand Prix Luokka:Formula 1 -kausi 1962
Pico della Mirandola

Pico della Mirandola on kahden italialaisen humanistin ja renessanssifilosofin nimi: * Giovanni Pico della Mirandola (1463–1494), tunnetumpi Pico della Mirandola, Gianfrancescon setä * Gianfrancesco Pico della Mirandola (1469–1533)
Kouvolan hovioikeus

Kouvolan hovioikeus oli vuosina 1978–2014 toiminut hovioikeus. Hovioikeus yhdistettiin 1. huhtikuuta 2014 Itä-Suomen hovioikeuteen, jolla on pysyvä istuntopaikka Kouvolassa. ==Historiaa== Hovioikeus aloitti toimintansa vuonna 1978, kun Suomeen perustettiin kaksi uutta hovioikeutta, Kouvolaan ja Rovaniemelle. Hovioikeus toimi piirinsä käräjäoikeuksien muutoksenhakutuomioistuimena. Hovioikeuden tehtävänä on lisäksi valvoa alueensa käräjäoikeuksien toimintaa. Hovioikeuden henkilökuntaan kuuluivat presidentin, hovioikeudenlaamannien, hovioikeudenneuvosten ja esittelijöiden lisäksi kansliapäällikkö, kirjaaja, apulaiskirjaaja, atk-suunnittelija, informaatikko, notaareja, osastosihteeri, toimistosihteerejä sekä virastomestareita. Hovioikeudessa oli yhteensä 58 virkaa. Alkuvuosina hovioikeus toimi vuokratiloissa, hovioikeus muutti uuteen sille suunniteltuun taloon huhtikuussa 1996. Hovioikeuden ensimmäinen presidentti oli Heimo Lampi ja viimeinen Pertti Nieminen. Kouvolan hovioikeuden jäsenenä, eli hovioikeudenneuvoksena on työskennellyt muun muassa Paavo Nikula. Aiemman Kouvolan hovioikeuspiirin kuuluivat Hyvinkään, Päijät-Hämeen, Etelä-Karjalan ja Kymenlaakson käräjäoikeudet. Hovioikeuspiirin asukasluku oli noin 700 000. ==Käräjäoikeudet ja niiden tuomiopiirit== *Etelä-Karjalan käräjäoikeus Etelä- Karjala *Hyvinkään käräjäoikeus Hyvinkää, Riihimäki, Hausjärvi, Loppi ja Nurmijärvi; 2014- siirtyi osaksi Helsingin hovioikeuspiiriä *Kymenlaakson Käräjäoikeus Kymenlaakso *Päijät-Hämeen käräjäoikeus Päijät-Häme ==Lähteet== ==Aiheesta muualla== * Itä-Suomen hovioikeuden verkkosivut Luokka:Kouvolan historia Luokka:Suomen hovioikeudet
Giancarlo Baghetti

Giancarlo Baghetti (25. joulukuuta 1934 Milano, Italia – 27. marraskuuta 1995 Milano, Italiahttps://results.motorsportstats.com/drivers/giancarlo- baghetti/career) oli italialainen Formula 1 -kuljettaja. Hän ajoi F1-sarjassa kausilla 1961-1967 Ferrari, ATS , BRM, Brabham ja Lotus -talleissa. Baghetti muistetaan erityisesti siitä, että hän on yksi kolmesta kuljettajasta, jotka ovat onnistuneet voittamaan Formula 1 -debyyttikilpailunsa. Itse asiassa Baghetti voitti kolme ensimmäistä kilpailuaan, mutta kaksi edeltävää kilpailua olivat MM-sarjan ulkopuolisia F1-kilpailuja. ==Formula 1 -tulokset== Vuosi Talli 1 2 3 4 5 6 7 8 9 10 11 Pisteet Sijoitus 1961 FISA MON NED BEL FRA 1 GBR Kesk. GER ITA Kesk. USA 9 9. 1962 Ferrari NED 4 MON BEL Kesk. FRA GBR GER 10 ITA 5 USA RSA 5 11. 1963 ATS MON BEL Kesk. NED Kesk. FRA GBR GER ITA 15 USA Kesk. MEX Kesk. RSA 0 35. 1964 Scuderia Centro Sud MON NED 10 BEL 8 FRA GBR 12 GER Kesk. AUT 7 ITA 8 USA MEX 0 23. 1965 Brabham RSA MON BEL FRA GBR NED GER ITA Kesk. USA MEX 0 40. 1966 Reg Parnell MON BEL FRA GBR NED GER ITA NC USA MEX 0 29. 1967 Lotus RSA MON NED BEL FRA GBR GER CAN ITA Kesk. USA MEX 0 33. == Lähteet == Luokka:Italialaiset Formula 1 -kuljettajat Luokka:Vuonna 1934 syntyneet Luokka:Vuonna 1995 kuolleet
Tarmo (nimi)

Tarmo on suomalainen ja virolainen miehen etunimi. Suomessa nimi on annettu 1900-luvun alusta vuoden 2019 loppuun mennessä 8 181 miehelle ja muutamalle naiselle. Virossa Tarmo oli vuoden 2021 alussa nimenä 3665 miehellä, ja se on 27:nneksi suosituin miehen nimi. ==Tunnettuja Tarmoja== *Tarmo Aarnio (s. 1966), Kirkkonummen kunnanjohtaja 2000–2023 *Tarmo Hirsjärvi (1878–1945), suomalainen kansakoulunopettaja ja Lounais-Hämeen paikallishistorian tutkija *Tarmo Huovinen (1932–2007), suomalainen pianisti ja professori *Tarmo Keränen, suomalainen säveltäjä, sanoittaja ja tuottaja *Tarmo Kink (s. 1985), virolainen jalkapalloilija *Tarmo Kirjonen, suomalainen salibandyn pelaaja *Tarmo Koivisto (s. 1948), suomalainen sarjakuvapiirtäjä *Tarmo Koivuranta (s. 1980), suomalainen jalkapalloilija *Tarmo Kunnas (s. 1942), suomalainen kirjallisuuden professori *Tarmo Leinatamm (1957–2014), virolainen kapellimestari *Tarmo Lieskivi (1931–2015), insinööri, yritysjohtaja ja teollisuusneuvos *Tarmo Manelius (1929–2022), suomalainen runoilija, arvostelija ja kääntäjä *Tarmo Manni (1921–1999), suomalainen näyttelijä *Tarmo Martikainen (s. 1966), Varsinais-Suomen hyvinvointialueen johtaja *Tarmo Neemelo (s. 1982), virolainen jalkapalloilija *Tarmo Nuotio (1916–2009), suomalainen rovasti ja kuoronjohtaja *Tarmo Peltokoski (s. 2000), suomalainen kapellimestari ja pianisti *Tarmo Pihlap (1952–1999), virolainen popmuusikko ja laulaja *Tarmo Pipatti (s. 1954), Lahden ent. kaupunginjohtaja *Tarmo Pukkila (s. 1946), Suomen sosiaali- ja terveysministeriön ent. ylijohtaja *Tarmo Reunanen (s. 1999), suomalainen jääkiekkoilija *Tarmo Ropponen (s. 1942), suomalainen tv-toimittaja *Tarmo Ruubel (s. 1967), virolaissyntyinen näyttelijä ja tv-juontaja *Tarmo Rüütli (s. 1954), virolainen jalkapallovalmentaja *Tarmo Salmela (1948–2022), suomalainen runoilija *Tarmo Savola (s. 2000), suomalainen kymmenottelija *Tarmo Talvio (1945–2021), suomalainen kirjailija, nimimerkki Boris Hurtta *Tarmo Tammiste (s. 1962), virolainen poliitikko, Narvan kaupunginjohtaja 2002–2013 ja 2015–2019 *Tarmo Toikkanen (s. 1975), suomalainen pedagogiikan tutkija, psykologi, kirjailija ja kouluttaja *Tarmo Uusivirta (1957–1999), suomalainen nyrkkeilijä *Tarmo Väyrynen (s. 1950), suomalainen kirjailija *Tarmo Yli- Rajala (s. 1937), suomalainen kirjastotoimenjohtaja ja kirjailija ==Kuvitteellisia Tarmoja== * Tarmo, hahmo Jarmo Jokelan näytelmässä Mobile Horror * Tarmo, Pelle Pelottoman veljenpoika Disneyn sarjakuvamaailmassa * Tarmo Saari, Spede Pasasen esittämä roolihahmo elokuvassa Millipilleri. * Tarmo Turhapuro on Esko Salmisen tulkitsema hahmo, Uuno Turhapuron veli * Tarmo Lähikauppias ==Tukuittain Tarmoja== Katso Tarmo-nimen moninaisesta käytöstä täsmennyssivulta Tarmo. ==Lähteet== Luokka:Etunimet
Rautakallio

Rautakallio voi tarkoittaa ainakin seuraavia: * Rautakallio, saari Kemin edustalla Perämerellä * Rautakallio, saari Siikajoen ja Hailuodon kunnanrajalla Perämerellä * Rautakallio, kallioinen kohouma Ähtärissä ==Sukunimi== * Pekka Rautakallio (s. 1953), suomalainen jääkiekkoilija ja jääkiekkovalmentaja, Pentti Rautakallion veli * Pentti Rautakallio (1960–2019), suomalainen jääkiekkoilija, Pekka Rautakallion veli * Rautakallio, Esko Roineen esittämä ylikomisario televisiosarjassa Reinikainen ==Katso myös== * Rautkallio Luokka:Sukunimet
Bonneville-kraatteri

Bonneville on noin 200 metriä halkaisijaltaan oleva kraatteri Marsissa, noin 250 metrin päässä Mars-mönkijä Spiritin laskeutumispaikasta. Mönkijä ajettiin sen reunalle, mutta ei sisään, koska siellä ei ollut tutkijoita kiinnostaneita kalliopaljastumia. Sattumalta Spiritin lämpökilpi oli pudonnut kraatterin toiselle reunalle. Kraatterin pohjalla on tuulen kasaamia hiekkadyynejä, sekä muutama erittäin pieni kraatteri. == Lähteet == Luokka:Marsin kraatterit
Sansibaringueretsa

Sansibaringueretsa eli sansibarinruostegueretsa (Piliocolobus kirkii) on kahdella Tansanian saarella elävä apinalaji. Sansibaringueretsan erottaa muista gueretsoista kolmivärisen karvapeitteen perusteella, sillä on mustat hartiat ja eturaajat, kastanjanruskea selkä, valkea vatsapuoli ja takaraajat ja valkea otsakiehkura. Laji elää vain Sansibarissa ja istutettuna Pemballe Tansaniassa. Sansibaringueretsa elää sekä mangrove- että kuivametsissä pieninä ryhminä. Gueretsat syövät pääasiassa lehtiä ja pitävät erityisesti mangosta. Sansibaringueretsa on uhanalainen laji, mutta välttynee sukupuutolta, sillä sen tärkein elinalue Jozanin metsä on suojeltu. Kanta on nykyään noin 1500 yksilöä.http://www.galenfrysinger.com/red_colobus.htm == Lähteet == Luokka:Lehtiapinat Luokka:Uhanalaiset nisäkkäät